El Pou Digital : Muriel Casals, el llamp de la societat civil\nMuriel Casals, el llamp de la societat civil\nEL PERFIL. Muriel Casals és un símbol del tremp amb què emergeix l'independentisme no adscrit a moviments polítics. Biològicament amb edat de jubilada, la catalana d'orígens occitans té, malgrat la seva edat, un llarg futur polític.\nMuriel Casals ha arribat a l’apogeu de la seva trajectòria ciutadana amb la presidència de l’entitat nacionalista més important del país, Òmnium Cultural, a l’edat en què legalment hom té dret a jubilar-se. Economista d’ofici –professora d’Anàlisi Econòmica a la UAB– i política vocacional: va estar vinculada al PSUC abans, durant i després de la Transició, ocupant fins i tot un seient del Consell de la Corporació Catalana de Mitjans Audiovisuals a proposta d’aquest partit ja dissolt. Els seus orígens ideològics molt probablement vénen influïts pel passat polític del seu pare, un republicà que s’exilià d’Espanya el 1939.\nSense pèls a la llengua, Casals defineix com ningú allò que el tòpic marca com a lideratge femení. Sense aixecar la veu, en un to melodiós, la presidenta d’Òmnium carrega el rifle amb dards nacionals cada vegada que obre la petita boqueta que té, amb unes dents que li sobresurten just el necessari per reforçar la imatge d’inseguretat i de senzillesa que sembla que l’envolta, i que la fa propera a la gent. No té problemes de Caricatura de Marc Roca\nreconèixer els seus defectes quan algú els hi assenyala, i dubta, a vegades, que ella tingui raóquan afirma alguna cosa que entra en el terreny de la polèmica. No ha vingut a polemitzar. Ha vingut a estirar el país tant com pugui. Independentista fins a la medul·la, ella no ho dirà així, però és a Òmnium per estirar el país cap a la independència.\nPrecisament pel fet que no aixeca la veu i no cerca generar titulars, com coneguts dirigents de l’independentisme minoritari, com Alfons López Tena o Joan Laporta, Casals és el llamp que hauria de témer l’Estat espanyol. El llamp que fa seguir la societat civil catalana en una crida unitària que, per més seleccions de futbol que juguin l’endemà, és difícil d’ensordir. El 10-J la convertí, volgudament o no, en un referent de masses. La iaia del poble català. Els culers tenen l’Avi del Barça; Catalunya, no gran cosa, diria Casals, mentre no sigui capaç de decidir el seu propi futur.\nAmb tot de nòvies que li anaven al darrere per formar part de les llistes electorals per a les autonòmiques del 2010, Casals es resolgué a no entrar en aquest joc dialèctic que han muntat des de fa anys els partits. Malgrat que la nova direcció d’ERC li continua fent la cort, la de la Provença continua donant carbassa a Junqueras. Es rumoreja que Casals podria ser la líder desitjada per l’independentisme civil que ara mateix aspira a encarnar l’Assemblea Nacional Catalana. Tot i que diu que no es vol moure d’Òmnium, el cert és que Casals, que viu una segona joventut, té un futur polític brillant, si vol.\nPerfilÒmniumsocietat civilCasalsMuriel CasalsindependènciaMurielperfil\n» Valentí Junyent, el tecnòcrata fet alcalde


La Fiscalia Provincial de Barcelona notifica a la conselleria d'Interior que no enviaran més professors a l'institut de Mollet del Vallès\nRedacció 19/10/2017 - 19.36 Actualitzat 19/10/2017 - 20.06\nEls fiscals de Barcelona deixaran de fer classes a l'Institut de Seguretat Pública de Catalunya (ISPC), l'escola on es formen els mossos d'esquadra, els policies locals i altres cossos d'emergències. La Fiscalia Provincial de Barcelona ha notificat aquest dijous a la conselleria d'Interior que no enviaran més professors al centre.\nLa decisió té lloc en l'actual context polític a Catalunya, en què el ministeri públic s'ha querellat contra el govern per la convocatòria del referèndum de l'1-O, suspès pel Tribunal Constitucional, i també ha demanat l'empresonament per sedició del major dels Mossos d'Esquadra, Josep Lluis Trapero, a qui l'Audiència Nacional ha deixat en llibertat, però li ha retirat el passaport.\nLa fiscalia ha anunciat avui, dijous, que no recorrerà contra la decisió i vol ampliar la investigació contra Trapero a l'1-O.\nJustament, divendres començarà el curs acadèmic 2017-2018 en aquest centre, a Mollet del Vallès. Està previst que presideixi l'acte el conseller d'Interior, Joaquim Forn, i que hi assisteixi el major Trapero, entre altres càrrecs.\n♦ La declaració de Trapero sobre el 20-S: "En cap moment se'ns va escapar de les mans"\nEs reprèn el judici al procés amb la declaració de Jordi Turull


Convocada una manifestació pels jubilats i pensionistes i les dones d'Oliva per aquest divendres per reclamar millor pensions\nJueves, 17 Mayo 2018 15:11\nEls organitzadors son un col·lectiu de dones i homes que reivindiquen els drets socials. Per això i davant la situació de les pensions actuals i futures, han decidit unirse a les diverses manifestacions que aquestos mesos han invadit els carrers de moltes ciutats. Per això el dia 18 de maig de 2018, han convocat una manifestació a la ciutat d'Oliva.\nHi ha un gran problema, no sols amb les pensions actuals, sino en les pensions futures, sobretot per a les persones d'edat superior als 50 anys, on l'ocupabilitat és molt escassa o pràcticament nul·la, el que suposarà el dia de demà unes pensió mínimes, que no poden garantir el suport econòmic una vegada produïda la jubilació. Però tampoc millora la situació, per aquelles persones, que estan en actiu, amb contractes parcials i/o sous indignes, amb cotitzacions que no els permetran la jubilació o tindran les mínimes.\nAixí mateix, s'ha unit a la causa, el col·lectiu de dones feministes d'Oliva, per a exigir mesures per la igualtat salarial, mesures per a garantir la conciliació familiar i la modificació immediata del codi penal per a que la violència sexual siga un delit penat amb sentències més dures que les actuals. Manifestem la nostra repulsa contra la sentència judicial de "la manada", "no és abús, és violació". Així ho expressava la representant del col·lectiu de dones feministes, Silvia Guerola.\nL'itinerari previst és el següent:\nA les 19:00 h, punt d'inici: Parc de l'Estació\nSeguidament pujarem per el C/Cervantes i C/Constitució per a arribar a la Plaça de l'Ajuntament. On gaudirem de música en directe.\nAnimen i conviden a tots els ciutadans d'Oliva a participar, així com a totes les poblacions veïnes per a unir-se a aquesta causa cívica.\nMás en esta categoría: « Els regidors d’Agricultura de la Safor es reunixen a Oliva per afrontar la “plaga” de porcs senglars Un muerto en un accidente de tráfico en la N-332 en el término de Oliva »


Serveis jurídics | Vidal Gomà\nEspecialistes en Solucions\nEl nostre departament, format per experts en el sector, t'informarà en tot moment i li aportarà la gestió més adequada, sempre amb atenció qualificada i professional.\nLaura Castillo Castro - Col. 2902 Sabadell\nLa vinculació al sector immobiliari des dels nostres inicis, permet donar als nostres clients solucions legals integrals, amb un coneixement exhaustiu i una especialització en les següents àrees:\nGestió de Compra-Vendes: Redacció contractual, gestió documental, coordinació i assistència.\nGestió de Lloguers: Preparació documental, estudi i confecció de contractes de lloguer.\nRedacció de Contractes de Lloguer i Compravenda, per a clients particulars.\nPréstecs Hipotecaris: Gestió documental i acompanyament.\nServei de Broker: Presentació d'ofertes de préstecs hipotecaris.\nCancel·lació de Càrregues Administratives i Registrals.\nServei de Coordinació d'acceptacions d'herències, i liquidació d'impostos.\nAccions Judicials anti -ocupes i desnonaments.\nReclamacions Judicials: Comunitats, Arrendaments, etc.\nTramitacions Registres i Ajuntaments.


Obama centra La campanya en la lluita contra l'atur\nPerry ha perdut terreny a les primàries republicanes per les crítiques de candidats més afins a la dreta\nL'elevat atur dels Estats Units s'ha convertit en el camp de batalla de la campanya presidencial. Un Obama a l'ofensiva intenta recuperar seguidors i els republicans busquen un candidat per derrotar-lo.\nNÚRIA FERRAGUTCASAS WASHINGTON. 02/10/2011 00:00\n260x366 GIRA Per la reelecció Barack Obama explica el seu pla contra l'atur a un grup de treballadors de Cincinatti, Ohio. Demòcrates i republicans basen les seves curses cap a la presidència en les polítiques de creació de llocs de treball. / MARK LYONS / EFE GIRA Per la reelecció Barack Obama explica el seu pla contra l'atur a un grup de treballadors de Cincinatti, Ohio. Demòcrates i republicans basen les seves curses cap a la presidència en les polítiques de creació de llocs de treball. / MARK LYONS / EFE\nLa gran amenaça per a la reelecció del president nord-americà, Barack Obama, no és en les files republicanes sinó en la situació econòmica del país. Un atur ancorat en el 9,1% que no pensa moure's en el pròxim any, i un creixement estancat en l'1,3% són la kryptonita d'un Obama que, en un altre temps, era un superpolític. El president nord-americà coneix prou bé la seva debilitat, i els candidats republicans a la presidència dels Estats Units, també.\nCap president ha guanyat la reelecció amb una taxa d'atur més alta del 7% des del president Franklin D. Roosevelt l'any 1936. Per això, tant Obama com els republicans han fet de les polítiques de creació de llocs de treball el camp de batalla de les eleccions presidencials. Des de principis de setembre, Obama està a l'ofensiva per recuperar la confiança de l'esquerra i ha deixat enrere la seva obsessió pel consens, que tant ha minat la moral dels seus seguidors. El president demòcrata està fent una gira que l'ha portat a sis estats en quinze dies i que segueix aquesta setmana amb parades a Texas i Missouri. Amb aquesta campanya, vol atiar les bases del seu partit i convèncer els nord-americans que el seu pla per crear nous llocs de treball (amb un augment dels impostos als més rics i més inversió pública) és necessari per reduir la taxa d'atur.\nAixí, Barack Obama intenta demostrar que són el republicans els que posen pals a les rodes de la recuperació econòmica. "Aprovin el pla de creació de llocs treball", ha demanat als congressistes per activa i per passiva, però la majoria republicana de la cambra baixa ja ha deixat clar que no votarà a favor de cap pla que comporti un augment dels impostos.\nEl 'cowboy' es desinfla\nEl governador republicà de Texas, Rick Perry, es va presentar com l'home capaç de rescatar l'economia dels Estats Units. Des de la presentació de la seva candidatura a les primàries a l'agost, Perry no s'ha cansat de repetir que posarà "Amèrica a treballar un altre cop" i presumeix d'haver creat el 40% dels llocs de treball del país a Texas en els últims tres anys. Aquesta carta de presentació va catapultar Perry al capdavant de les enquestes de les primàries republicanes i va desbancar en un tres i no res el favorit exgovernador de Massachusetts Mitt Romney.\nTot i així, les campanyes electorals als Estats Units són molt llargues, dures i costoses. Els últims debats electorals entre els nou candidats republicans han passat factura al governador de Texas. Els seus deu punts d'avantatge s'han retallat a tres i en l'última enquesta de la cadena de televisió Fox fins i tot ha perdut el lideratge. Romney no ha trigat a desacreditar la gestió de Perry, perquè considera que es beneficia de les grans reserves de petroli d'un estat que no té impost sobre la renda. "El governador Perry no deu creure que ell sol va crear aquests llocs de treball -va dir Romney-. És com si Al Gore digués que va inventar internet".\nLes crítiques que han fet més mal a Perry, però, han vingut de la dreta conservadora. El gran favorit del moviment ultraconservador Tea Party era el governador de Texas, que s'oposa a l'avortament i al matrimoni homosexual; nega el canvi climàtic i l'evolucionisme, i advoca per un estat reduït. Tot i així, en les últimes setmanes, candidats republicans més afins a la dreta, com la congressista Michele Bachmann, han retret a Perry la seva tèbia política en l'àmbit de la immigració, per haver aprovat unes beques destinades a estudiants sense papers.\nRomney, doncs, es recupera i ja ha presentat un pla molt detallat per reduir l'atur amb l'objectiu de posicionar-se com el millor candidat republicà per batre el president Obama i per impulsar l'economia del país. L'exgovernador de Massachusetts, de la mateixa manera que el candidat i empresari Herman Cain, situa els seus èxits en el món empresarial com a principal valor de les seves candidatures i afirma que és necessari abaixar els impostos a les companyies.\nCain, l'Obama republicà per la seva condició d'afroamericà, ha escalat posicions i s'ha col·locat tercer en la lluita per la nominació republicana, després de guanyar l'enquesta de Florida. Alguns analistes creuen que es tracta d'un vot de desencant i que els votants encara esperen un candidat millor. De fet, en els últims dies el popular governador de Nova Jersey, Chris Christie, ha rebut moltes pressions perquè es presenti a les primàries, però ell no sembla immutar-se. Tampoc l'exgovernadora d'Alaska, Sarah Palin, n'està convençuda i fins a finals d'octubre no prendrà cap decisió.\nDerrotar un president no és fàcil. Des de l'any 1932, només dos presidents han perdut la seva reelecció: el demòcrata Jimmy Carter el 1976 i el republicà George Bush el 1992. La principal causa de les seves derrotes van ser unes condicions econòmiques molt pobres però també el carisma del candidat de l'oposició. Barack Obama, doncs, ho té magre però juga amb avantatge, ja que entre els candidats republicans no hi ha un Ronald Reagan ni un Bill Clinton.


Futur incert per a l’Escola Tata Inti | betevé Web\nTata Indi és l'unic projecte d'educació lliure de Sants, però després de 3 anys al barri el seu futur és molt incert. El motiu és l'ordre d'enderrocament d'una part del local que el propietari va construir sense els permisos necessaris.\nMercè Aranda fundadora Tata Indi\n“Amb l'enderrocament d'aquesta part no podríem seguir fent l'activitat en aquest espai. Això no ens dóna continuïtat. Ara mateix no podem garantir al 100% la continuïtat de l'escoleta perquè ja s'ha fet una inversió que no ens permet dir vale, pues marxem d'aquí i anem a un altre espai. No hi ha una solució real.”\nL'ordre d'enderrocament havia de ser immediata, però segons la fundadora del centre, el districte s'ha compromès amb ells a deixar-los acabar aquest curs i el vinent. Tot i això, no hi ha res signat i la incertesa continua.\nCarles Bernaus pare\n“Ara potser hem de valorar l'educació tradicional. Nosaltres havíem donat molt de temps a aquest tipus d'educació i ens deixa la sensació de que tot el que hem fet no ha servit per res”\nVanessa Coll mare\n“Per mi és un lloc perfecte pel meu fill, però clar si em diuen que ara ens hem de canviar de lloc o el local marxa del barri, em veuré molt afectada perquè depén d'on sigui logísticament no m'anirà bé”\nPer solucionar-ho, educadors i famílies demanen al districte que allargui l'ordre d'enderrocament fins que se'ls acabi el contracte de lloguer, el 2019. El consistori, però, assegura que això només seria possible si el propietari del local els ho demana.\nJessica Moreno Cusac@jmorenocusacSandra García Prat@sandra_gprat dijous 9 de febrer, 2017 , 20.34\nL’enderroc d’una part de l’escola comportaria el tancament de l’únic centre d’educació lliure de Sants\nEl projecte de l'escoleta de Tata Inti podria tenir els dies comptats. El motiu n'és l'ordre d'enderroc d'una part del local que el propietari va construir il·legalment. Els directius del centre ja han començat a negociar amb el districte per evitar que l'ordre s'executi.\nUna vintena de famílies han triat Tata Inti per educar els fills els primers anys de vida. En aquesta escola de Sants fa tres anys que posen en comú alumnes de dos a sis anys tot i que en respecten els ritmes individuals d'aprenentatge. És l'únic projecte d'aquestes característiques que té el barri, però el seu futur és molt incert. Fa uns mesos, el propietari del local va rebre una ordre d'enderroc d'una part de l'edifici que havia construït de manera il·legal. L'execució depèn ara del districte i suposaria la fi de l'escoleta de Tata Inti i per això diversos representants de l'associació ja han començat a negociar amb el consistori.\nLa fundadora del projecte, Mercè Aranda, afirma que de moment els han assegurat que podran acabar aquest curs escolar i el que ve, però també és conscient que no hi ha res signat i que tant el propietari com el districte poden demanar-ne l'execució en qualsevol moment. Mentrestant, els pares dels alumnes no viuen aliens a aquesta situació. Les inscripcions per al proper curs escolar estan a punt de començar i, amb la incertesa, alguns ja es plantegen passar a l'educació convencional o deixar els fills a casa i educar-los ells mateixos.\nPer tal d'assegurar la continuïtat del projecte a llarg termini, els membres de Tata Inti demanen al consistori que no executi l'ordre fins que no se'ls acabi el contracte de lloguer, el 2019. Asseguren que en aquell moment ja hauran amortitzat la inversió que van fer per adaptar el local a les seves necessitats i que ja estarien en condicions de trobar un nou espai. Des del districte, però, asseguren que això només seria possible si els ho demana el propietari de l'immoble.


Som Xifres i Lletres i ja tornem a ser aquí\nPubliquem aquí també la presentació del curs que surt al Nova Conca de la setmana de festa major:\nSom Xifres i Lletres\nSi ja ens coneixeu, aquestes paraules no van dirigides a vosaltres. Són una presentació. Volem explicar la nostra feina i fer-la arribar a tothom.\nNosaltres fem classes de reforç escolar. Tots tenim una idea feta del que deu ser això. Amb quatre pinzellades us posarem al dia del que fem exactament.\nEl nostre objectiu principal és la millora dels resultats acadèmics. Us explicarem amb quines eines i alguns dels perfils d’estudiants als que ajudem.\nLes eines que fem servir no són cap secret. No seguim cap mètode patentat ni miraculós. Pensem que l’únic camí que funciona per aprendre és entendre i practicar. El punt de partida és portar ordre, una bona planificació i constància. Ajudem als nostres alumnes a organitzar-se i fer-se un horari de treball realista on hi hagi cabuda per la feina, les activitats extraescolars i el temps lliure. Durant tot el curs suggerim maneres eficients de portar-ho a terme.\nEl següent aspecte en el qual incidim és la comprensió de les matèries. Sovint ens trobem que els estudiants no entenen el que fan. Mirem de trobar diferents formes d’explicar adaptades a les capacitats de cada un.\nUn cop assolida la comprensió de la matèria s’han de fixar conceptes amb la pràctica d’exercicis. Facilitem material complementari sempre que calgui.\nTot això i més forma part del que es coneix amb el nom de tècniques d’estudi.\nRespecte al perfil de persones que fan ús del nostre servei podem dir que és molt ampli. Hi ha alumnes amb dificultats per aprovar, per arribar al cinc. Aquests veuen millores un cop es comencen a organitzar millor i a mesura que es centren en entendre aquells aspectes que són bàsics per aprovar, és a dir, que aprenen a fer bé allò que probablement els preguntaran el dia de l’examen. Els ajudem a destriar el que és més important que facin bé.\nAltres dels nostres alumnes busquen la millor nota mirant d’assolir la perfecció. Són alumnes brillants, d’alt rendiment, que van a per totes. Els proporcionem material per practicar i l’oportunitat d’avançar amb més rapidesa en la feina diària. Responem a les seves necessitats, són alumnes que es fan moltes preguntes.\nHi ha alumnes amb dificultats per l’aprenentatge. Tot i que no som terapeutes ni estem especialitzades en aquest camp el paper que fem és el mateix que en altres casos: els ajudem a assolir la comprensió de les matèries en els aspectes imprescindibles per seguir endavant.\nEn general el que troben aquí tots és seguretat. Poden preguntar en un entorn més tranquil que a classe, ja que com a molt es troben amb tres alumnes més al grup. Marxen amb la feina aclarida o amb pautes per saber com ho han de fer. No voldríem causar equívocs o confusions: la nostra és una feina complementària a la que es fa a l’institut i a casa. Insistim en la importància d’estar atents a classe, entregar treballs en les dates fixades i estar al dia amb els deures. Tot això, institut i escola de reforç, es completa amb hores de treball a casa. És allí on l’alumne desenvolupa la seva autonomia i on és capaç d’assolir objectius.\nPer nosaltres és important que l’alumne es trobi a gust. Ens agrada treballar en un ambient agradable on hi hagi respecte i bon humor.\nAquestes són les quatre pinzellades que us podem fer per donar-nos a conèixer. Si penseu que els nostres serveis us poden ser útils no dubteu en posar-vos en contacte amb nosaltres. Ens trobareu al carrer Pere Deguí 32 de Montblanc, també a facebook i a xifresilletres@gmail.com. El curs comença el 12 de setembre. Som-hi!\nPublicat per Xifres i Lletres a 3:53 Cap comentari:\nAvui donem per acabat el curs 2015-2016.\nEsperem que els vostres resultats siguin els que mereixeu, proporcionals a l'esforç que hem fet tots plegats.\nUna cosa: ens agrada que passeu a dir les notes, així sabem com us ha anat i aprofitem per desitjar-vos un bon estiu. També ens podeu enviar un missatge!\nEls que encara no ho heu fet podeu reservar plaça pel curs vinent. Al llarg de l'estiu anem apuntant nous alumnes. Tenen prioritat, a l'hora de triar horaris, els alumnes més antics que hagin guardat plaça prèviament.\nEls horaris d'atenció al públic per les properes dues setmanes són:\ndel 20 al 23 de juny, de 17h a 20h (us atendrà la Laia)\ndel 27 al 1 de juliol, de 10h a 13h (us atendrà la Glòria)\nDilluns 4 de juliol comencem les classes d'estiu, fins al 2 de setembre.\nCom sempre, ens dedicarem a allò que sabem fer. No programem activitats de lleure però ja sabeu que no ens agrada avorrir-nos quan treballem. Així doncs, mirem sempre que l'estona que sou aquí sigui ben aprofitada i volem que marxeu sabent més coses que a l'arribada.\nUs atendrem als matins, de 9.30h a 13.30h. La Laia (Lletres) també farà classes a la tarda, si cal.\nQuè farem aquest estiu? El que us faci falta:\n- us ajudem a preparar les recuperacions de setembre\n- som el vostre suport en els deures d'estiu, explicant, corregint i supervisant la feina que aneu fent per a que tot estigui bé al moment d'entregar-ho\n- repassem el curs amb els que l'heu acabat fluixet, així el curs vinent estareu més segurs\n- preparem l'inici del curs, començant els primers temes; això està indicat per aquells que fan un canvi de cicle com el pas a ESO i a batxillerat. D'aquesta manera l'adaptació als nous estudis, centre, professors i companys es fa més lleugera\n- preparem per a les proves d'accés a cicles de grau superior i per a selectivitat\nCom ho farem? Com vosaltres vulgueu:\n- al llarg de tot l'estiu, no tanquem!\n- només les setmanes que us calgui o que tingueu disponibles\n- intensius diaris per enllestir en una o dues setmanes la feina\n- treballem en grups de fins a quatre alumnes, on cada un fa la seva feina encara que sigui diferent\n- podeu venir individualment\nI sobretot, amb alegria.\nAprofitem per presentar-vos el cartell que els propers dies veureu a les botigues del poble.\nPublicat per Xifres i Lletres a 9:51 Cap comentari:\nNovament hem ofert als nostres clients participar en una enquesta de satisfacció. Les preguntes formulades pretenen que siguin avaluats aspectes com: l’atenció als alumnes, l’ambient de treball, la informació proporcionada prèvia a la inscripció al centre, la resolució de dubtes, la metodologia i els recursos emprats, la comoditat de les instal·lacions, la relació qualitat/preu... També hi ha la possibilitat de destacar altres aspectes positius i negatius en un apartat de resposta oberta.\nL’objectiu d’aquesta enquesta és important per nosaltres. Es tracta de detectar punts febles que puguin ser corregits.\nI ara ja passem a donar detalls dels resultats\nLa participació ha sigut molt baixa, gairebé el 50% dels nostres clients han col·laborat. Això vol dir que desconeixem què en pensa la resta.\nTanmateix en qualsevol moment podeu dirigir-vos a nosaltres per expressar opinions, queixes o suggeriments.\nHem obtingut una mitjana de 9,36. Gràcies a tots! És un excel·lent que ens anima a continuar treballant en la mateixa línia.\nLa puntuació més baixa obtinguda ha sigut un 5, en referència als preus del servei. La resta han oscil·lat entre el 7 i el 10.\nL’aspecte pitjor valorat ha sigut en la majoria de casos el preu i els millor valorats l’atenció de les professores, la resolució de dubtes i les explicacions proporcionades.\nHem formulat tres qüestions de resposta oberta: suggeriments i comentaris, aspectes que valoreu en positiu i aspectes que valoreu en negatiu.\nHeu sigut molt generosos, destaquem algunes de les coses que heu dit en positiu:\n- “estem molt contents del tracte, van contents i això és bonic”\n- “ambient familiar i proper”\n- “tracte personalitzat i proper”\n- “interès demostrat per a que l’alumne assoleixi la matèria”\n- “resolució de dubtes i adaptació de l’horari en funció de les necessitats o dels exàmens”\n- “anar amb altres alumnes de la meva classe que tinguin dubtes igual que jo”\n- “m’agrada l’atenció que em mostren”\n- “els grups són reduïts”\n- “em costa trobar cap aspecte negatiu”\nI en negatiu:\n- “passem estones xerrant”\n- “diversitat de caràcters en el grup”\n- “comencem una mica tard les classes”\n- “les taules són petites i estàs enganxat al del teu cantó”\n- “a vegades quan hi ha massa gent la profe no dóna per a tots”\nAnem per feina en aspectes com la puntualitat a l’hora de començar i acabar. Sabem que el que fem en una classe repercuteix en la següent, ja que no fem descans en els canvis de classe. És per això que aquest trimestre ja hem començat a estar al cas per millorar aquesta qüestió.\nRespecte l’heterogeneïtat dels grups hem de dir que no és vist per nosaltres de manera negativa. Al contrari, facilita l’autonomia en el treball sense comparacions en el rendiment de cada un. També pensem que resulta una experiència enriquidora compartir espai amb alumnes d’altres cursos i centres. Hem de dir que intentem agrupar primària, secundària i batxillerat separadament, per tant, la diferència no és tanta.\nL’ítem “preu” assoleix una puntuació baixa (de 5) i l’ítem “qualitat-preu” molt bona (de 7 a 10) per tant entenem que malgrat us semblin elevades les tarifes penseu que són proporcionals a la qualitat del servei que rebeu. El nostre objectiu és treballar per a que el servei que us oferim sigui excepcional i immillorable.\nPublicat per Xifres i Lletres a 16:32 Cap comentari:\nJornada de Coaching educatiu i benestar personal\nL'ICE de Tarragona organitzava una "Jornada de Coaching educatiu i benestar personal" el passat dissabte.\nLa paraula Coaching em va fer un efecte crida decissiu. Com a formadora me n'adono que l'aprenentatge és continu també per a mi i aquesta paraula m'evoca a Guardiola portant el seu equip a dalt de tot. Això és el que vull jo pels meus alumnes: que tots arribin a assolir els seus objectius, fins i tot els que no semblen possibles.\nLa jornada va resultar ser una presentació del concepte de manera molt competent per part de Mabel Montserrat, psicòloga, i Òscar Borràs, professor, ambdós coachs. Els assistents érem tots professionals del sector docent, motivats i amb ganes de compartir i aprendre.\nEs poden trobar moltes definicions de Coaching, us mostraré una que em va agradar: Coaching és acompanyar a algú des del lloc on està fins al lloc on vol estar. És exactament la meva feina: mirar de posar llum al camí per a que l'alumne de manera autònoma arribi al seu èxit.\nCrec que hi ha una creixent consciència de que la societat està fent canvis a passes de gegant i que la rigidesa del sistema educatiu no s'hi està adaptant. Tanmateix, el mestre i el professor, des de la posició privilegiada que suposa estar al davant d'un grup, pot exercir un lideratge que porti a tot estudiant allà on vol anar. Aquest lideratge a l'aula ho és també del canvi educacional en el moment que vivim. Ras i curt: el "bon professor" de tota la vida.\nDissabte vam parlar de moltes coses: motivació, fites, gestió emocional, autoestima, respecte, escolta activa... i en vam treure moltes conclusions. En definitiva, vaig marxar amb uns quants ingredients per la meva recepta. Me'n vaig a cuinar per vosaltres!\nPublicat per Xifres i Lletres a 2:58 Cap comentari:\nDesprés de la Festa Major, com cada any, tornem a ser aquí.\nAquest és ja el sisè curs des que obrírem les portes.\nEl 5 de juliol va ser el nostre 5è aniversari, 2010-2015. A la festa van venir molts amics, teníem una DJ i la música va sonar fins tard. Una celebració divertida que va servir per presentar la nova imatge: hem pintat les classes d’un color ben avorrit per tal d’afavorir la concentració i calma.\nS’ha acabat l’estiu i ara tenim moltes ganes de felicitar als alumnes que han vingut a preparar-se amb nosaltres el setembre, és un orgull dir que tots han aprovat. N’hi ha un que és l’excepció. Creiem que ha après la lliçó i esperem que no li torni a passar. Alguns han superat la prova d’accés a cicles de grau superior i ja han començat els nous estudis. És una sort haver guanyat un any, el del curs pont.\nComencem amb molta energia i volem encomanar les nostres ganes de fer feina.\nEls horaris estan distribuïts de manera que els estudiants de batxillerat venen a primera hora. Això els ajuda a no allargar les migdiades i a disposar de tota la tarda per estudiar quan ja tenen els dubtes aclarits. També oferim hores cap al tard pels que estan estudiant fora de Montblanc i no els és possible venir abans. Després arriben els de primària. No ens agrada que vinguin més tard perquè quan són tan joves el rendiment va disminuint a mesura que passen les hores. I la resta de la tarda la dediquem als d’ESO.\nAmb aquesta intenció cada curs introduïm petits canvis que incrementin l'eficiència.\nAquest curs oferim un horari d'atenció al públic, fora de l'horari de classe. Això vol dir que estarem encantades d'explicar als pares i alumnes de nou ingrés com funcionem o parlar amb vosaltres sobre l'evolució dels vostres fills quan no fem classes.\nI com ho fèiem fins ara? Hem estat disponibles en qualsevol moment, una o l'altra, per atendre puntualment qualsevol consulta. Això de vegades és factible si realment el temps emprat és mínim i els alumnes estan treballant. Si ens allarguem o el grup és bellugadís el resultat és molt negatiu pels nostres estudiants, que queden desatesos.\nAquest horari d’atenció és:\n- - dimarts de 11h a 12.30h\n- - de dilluns a dijous de 15.30h a 16.30h\n- - en hores concertades via telèfon, correu electrònic, whatsapp, facebook, presencialment...\nAixí doncs, esperem que col·laboreu per tal que el servei que us oferim sigui de la màxima qualitat.\nAquests dies estem ajustant l’horari per a que tothom tingui cabuda i es pugui combinar amb altres activitats extraescolars.\nBenvinguts, qualsevol moment del curs és bo per començar!\nPublicat per Xifres i Lletres a 8:44 Cap comentari:


Contacte - Clínica Dental Familiar Dra. Nogueras, el teu dentista a Mataró i El Masnou\nSi ten algun dubte, necessites realitzar una consulta, reservar hora per a la teva propera cita o la teva primera visita, pot posar-se en contacte amb nosaltres mitjançant el formulari de contacte.\nPolítica de privacitat Política de privacitat He llegir i accepto la política de privacitat Accepto l'enviament de comunicacions comercials\nClínica Dental Familiar Masnou Dr. Cortés i Dra.Nogueras\nClínica Nogueras I Mataró:\n666 158 054\nClínica Nogueras I El Masnou:\nAvda. Joan XXIII, nº23, cantonada Navarra\n93 555 65 18 I 93 540 05 29\n603 587 727\nDe dilluns a dijous de 9h a 14h i de 15:30h a 20h\nLa comunicació enviada quedarà incorporada a un fitxer del qual és responsable ESTER NOGUERAS S.L.P. Aquesta comunicació s’utilitzarà exclusivament per a tractar les seves dades per a atendre la seva sol·licitud, sempre d’acord al Reglament (UE) 2016/679 de 27 d’abril de 2016 (RGPD), Llei orgànica 3/2018 de 5 de desembre (LOPDGDD) i l’altra normativa legal vigent en matèria de protecció de dades personals, sobre protecció de dades. Les seves dades no es comunicaran a tercers, excepte per obligació legal, i es mantindran mentre no sol·liciti la seva cancel·lació.\nEn qualsevol moment vostè pot exercir els drets d’accés, rectificació, portabilitat i oposició, o si escau, a la limitació i/o cancel·lació del tractament, comunicant-lo per escrit, indicant les seves dades personals a C/Iluro, numero 51, Local 8, 08302, Mataró o mitjançant un email a info@esternogueras.cat


Els estudiants de secundària mantenen la vaga pel 9 de febrer\nimatge d'arxiu d'una manifestació d'estudiants a Tarragona.\nEl professorat la va desconvocar després de l’acord amb el Govern que permetrà ampliar la plantilla en 5.500 docents\nActualitzada 08/02/2017 a les 17:13\nEl Sindicat d’Estudiants dels Països Catalans (SEPC) ha anunciat que manté la convocatòria de vaga per al 9 de febrer. Tot i que el professorat va desconvocar l’aturada després d’arribar a un acord amb el Departament d’Ensenyament que permetrà incorporar 5.500 docents més a la plantilla, els estudiants han subratllat que tenen demandes pròpies «que encara no s’han resolt». Per exemple, indiquen que la Llei Orgànica de Millora de la Qualitat de l’Educació (Lomce per les sigles en castellà) comporta una disminució de les funcions executives dels consell escolars i, per tant, una «pèrdua de democràcia interna». També critiquen que elimina assignatures com Educació per la Ciutadania i «introdueix el caràcter avaluable de la religió».\nAltres crítiques a la Lomce és que «fomenta l’esperit emprenedor» entre els alumnes «des de ben petits» o que comporta la «recentralització» del currículum. O que aposta per la competitivitat entre centres en lloc de per la cooperació. Els estudiants tampoc estan d’acord amb la perspectiva lingüística de la llei, «una invasió i un atac frontal» al català, segons diuen, o que s’introdueixin proves estandarditzades i obligatòries en diversos moments del procés d’escolarització per crear «un procés selectiu entre els estudiants que poden arribar a una determinada meta i els que no». També estan en contra que la llei financi amb recursos públics escoles que segreguen per raó de sexe, una situació que, diuen, fomenta les «desigualtats». Finalment també es critica que la Lomce «no fa cap al·lusió i en conseqüència, invisibilitza» les diversitats d’identitat de gènere i sexuals en l’àmbit educatiu.\nEls estudiants han convocat concentracions a diversos indrets del país com ara Barcelona, Tarragona, Lleida, Mataró, Valls, Santa Coloma de Gramenet, Igualada o Berga. Cal recordar que el 9 de febrer era la data que havien triat també el professorat de primària i de secundària per fer vaga en el marc de la reclamació de millores de les seves condicions laborals, però finalment l’aturada s’ha desconvocat per l’acord amb el Departament d’Ensenyament que permetrà incorporar 5.500 docents a la plantilla.


Anuncis INTERVANVI DE PARELLES MALLA - Classificats.net\nAnuncis / Barcelona / Osona / Malla / Contactes +18 / intervanvi de parelles Malla\nIntervanvi de parelles Malla\nAnuncis classificats intervanvi de parelles Malla\nDe 1 a 0 de 0 anuncis de intervanvi de parelles Malla\nAnuncis intervanvi de parelles Malla\nConsulta anuncis classificats de intervanvi de parelles Malla. Publica el teu anunci de intervanvi de parelles Malla, és gratis a Classificats.net. Contacta amb els anuncis de intervanvi de parelles Malla directament, per telèfon o correu electrònic.\nClassificats intervanvi de parelles Malla\nConsulta tots els anuncis de intervanvi de parelles Malla que han publicat els usuaris\nBusca i troba intervanvi de parelles Malla\nEstàs a la secció de intervanvi de parelles Malla del portal d'anuncis gratis. Busca, troba, compra, ven, demana, regala, informa, ajuda o coneix gent a Classificats.net. Tots els anuncis de intervanvi de parelles Malla són gratis. Busca i contacta.\nGent interessada en intervanvi de parelles Malla\nBusca, troba i contacta amb gent que ofereix: Anuncis classificats intervanvi de parelles Malla


La Musa Lerici Itàlia - Ofertes d'hotels amb els MILLORS DESCOMPTES EN LÍNIA\nLocalità Guercio Carpione 12, Lerici, Lerici, Itàlia, 19032 - Veure al mapa\nTant si es tracta d'un viatge de plaer com si és de negocis, La Musa és una elecció d'allotjament magnífica quan visiten Lerici. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl La Musa, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per a la comoditat i comfort dels seus clients, l'hotel ofereix Wi-Fi gratuït en totes les habitacions, Zones públiques amb Wi-Fi, aparcament de cotxes.\nA més, totes les habitacions ofereixen una gran varietat de comoditats com ara aire condicionat, calefacció, escriptori, mini bar, ventilador per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, La Musa no troba competidors en cap categoria.\nTots els tipus de viatgers (70) Parelles (52) Famílies amb infants petits (13) Famílies amb infants grans (1) Grups (4)


Agricultura fumigarà més de 10.000 hectàrees del Solsonès i el Berguedà - Regió7 :: El Diari de la Catalunya Central\nAgricultura fumigarà més de 10.000 hectàrees del Solsonès i el Berguedà\nEl govern tractarà contra la processionària el triple de terreny que en la campanya anterior\nesther esplugasolsona 27.09.2016 | 00:00\nEl departament d'Agricultura de la Generalitat inicia aquest setmana la campanya de tractament aeri d'una part dels boscos catalans afectats per la plaga de la processionària del pi. S'actuarà en 43 municipis de 12 comarques que són les zones més afectades de Catalunya amb l'objectiu d'intentar rebaixar les poblacions d'aquesta plaga. Entre les hectàrees de terreny boscós que es fumigaran se n'inclouen gairebé 7.000 de la comarca del Solsonès i 3.500 que corresponen a boscos del Berguedà.\nLa selecció de les zones a tractar es fa considerant diferents paràmetres com el grau d'afectació de l'any anterior, la reiteració de les afectacions o l'impacte paisatgístic, entre d'altres. Les condicions meteorològiques dels darrers anys a Catalunya amb hiverns i tardors molt temperats han contribuït al creixement d'aquesta plaga.\nD'acord amb els experts del departament, el tractament més efectiu per combatre la processionària en l'àmbit forestal és l'aeri realitzat a la tardor, quan les erugues es troben en els primers estadis de desenvolupament. Aquests tractaments es duen a terme a les zones on les poblacions són més altes per tal d'evitar que els boscos pateixin defoliacions importants i la població els problemes d'urticària. El producte plaguicida que s'utilitza en aquests tractaments per al control de la processionària és un producte biològic, el Bacillus thuringiensis kurstaki.\nEn funció de les característiques de la zona, els tractaments es fan des d'un helicòpter o amb un avió. Al global del territori, 8.000 ha es fumigaran des d'avions i prop de 12.000 des d'helicòpters. Al Solsonès, el tractament en avioneta es farà a les zones de Navès -2.200 hectàrees-, una zona fronterera a cavall entre Navès, Montmajor i l'Espunyola de 1.800 ha i Castellar de la Ribera i Pinell, on se'n tractaran 600. La resta, més de 2.300 ha als municipis de Solsona, Lladurs, Olius i Navès es fumigaran mitjançant un helicòpter.\nAl Berguedà s'utilitzarà l'helicòpter per tractar els boscos de l'Espunyola i Montmajor, unes 1.300 hectàrees en total i mentre que les 300 de la Quar i les 1.900 de la zona de Borredà, les Lloses i Vilada es fumigaran des d'una avioneta.


DUGiMedia: Taula 5 de comunicacions: Scrit per mà de mi Jacme Roig. Els autògrafs d’un metge valencià del Quatre-cents i L'editio princeps de Hrotsvitha de Gandersheim (1501 Nuremberg). Conrad Celtis i l'Humanisme germànic\nTaula 5 de comunicacions: Scrit per mà de mi Jacme Roig. Els autògrafs d’un metge valencià del Quatre-cents i L'editio princeps de Hrotsvitha de Gandersheim (1501 Nuremberg). Conrad Celtis i l'Humanisme germànic\nGarcía Femenía, Alfredo ; Silvestre, Laura Rosa\nComunicacions a càrrec d'Alfredo García Femenia, sobre Jaume Roig i l'anàlisi paleogràfica de la seva obra i de Laura Rosa Silvestre sobre l'escriptora alemanya del s.X, Hrotsvitha de Gandersheim i l'editor i humanista del renaixament germànic Conrad Celtis


Aquesta setmana s'ha programat una trentena d'activitats a Abrera, dins el marc de la Setmana de la Gent Gran 2021\nLa Setmana de la Gent Gran torna a d’Abrera aquest 2021 després de l’absència obligada de l’any passat a causa de l’emergència sanitària. Del dilluns 4 al diumenge 10 d'octubre, comptem amb 30 activitats gratuïtes, que es duen terme al nostre municipi amb totes les mesures de seguretat com són aforament limitat amb inscripció prèvia, l'ús de mascareta, distància de seguretat entre persones i rentat de mans amb gel hidroalcohòlic. Des de l'Ajuntament d'Abrera continuem treballant per oferir diverses activitats per tal de potenciar una vida activa i saludable per a les persones grans. La Setmana de la Gent Gran torna enguany amb una trentena d' activitats i tallers presencials.\nActivitats de la Setmana de la Gent Gran\nPodeu consultar les activitats seguidament o al pdf que trobareu fent clic aquí o a l'enllaç que trobareu al final d'aquesta pàgina\nCom la resta d'activitats, les inscripcions són gratuïtes i limitades, i es poden fer presencialment al Casal de la Gent Gran (Rambla del Torrentet,8).\nEncara podeu fer les vostres inscripcions aquest dimecres 6 d'octubre de 16 h a 18 h\nTambé es pot trucar per telèfon al T. 93 770 18 12 o al T. 628 47 82 91. O podeu enviar un missatge de whatsapp al T. 628 47 82 91.\nLa Setmana de la Gent Gran, a Ràdio Abrera\nDins la col·laboració mensual que fem des del Departament de Gent Gran i el Casal de la Gent Gran d'Abrera amb Ràdio Abrera, el programa "Gent Gran, Gent Activa, Gent d'Abrera!", que es va emetre el diumenge 3 d'octubre, va estar dedicat a repassar totes les propostes programades dins la Setmana de la Gent Gran d'Abrera.\n"Gent Gran, Gent Activa, Gent d'Abrera!" és un espai al que cada primer diumenge del mes, a partir de les 12 del migdia, parlem dels serveis i activitats adreçats al col·lectiu de gent gran, i al que donem veu a la gent gran d'Abrera. Els podcast de tots els programes els trobareu enllaçats en aquesta pàgina web a la secció de Gent Gran fent clic aquí i a la programació "A la carta" de Ràdio Abrera a la que podeu accedir fent clic aquí.\nServeis del Casal de la Gent Gran d'Abrera\nRecordem els serveis que oferim en aquests moments al nostre Casal de la Gent Gran:\nA.T.S. L’infermera del casal. Visita els dimecres de 9 h a 12 h. Cal demanar cita trucant dilluns, dimarts i dimecres de 9h a 12h al T. 93 770 26 26. Només s’atèn amb cita prèvia i als socis i sòcies del casal.\nEscolta L'Entrevista del Dia de Ràdio Abrera del 27/09/21 sobre la Setmana de la Gent Gran amb el regidor de Gent Gran a l'Ajuntament d'Abrera, Francisco Sánchez\nSetmana de la Gent Gran 2021


CiU i PSC de Salt volen reprovar Burch per haver criticat la consulta - Empordà\nCiU i PSC de Salt volen reprovar Burch per haver criticat la consulta\nExigeixen que es disculpi per haver dit que s'havia «maniobrat» de forma bruta a favor del sí\nSALT 19.10.2016 | 06:30\nEl regidor i portaveu d´IpS-CUP, Ferran Burch. aniol resclosa\nCiU i PSC de Salt han presentat una moció conjunta per reprovar el regidor i tinent d'alcalde Ferran Burch (IpS-CUP) per haver qüestionat el funcionament de la consulta sobre el desenvolupament del sector sud. Socialistes i convergents s'han posat d'acord per una vegada per exigir a Burch que es retracti públicament i demani disculpes per haver denunciat «maniobres»?com el repartiment de sobres i paperetes marcades amb el «sí» uns dies abans, quan se suposava que ningú hi havia de tenir accés. Des d'ERC, socis d'IpS-CUP al govern, consideren un «error» la moció i lamenten que es porti aquesta qüestió a un terreny personal, tot i admetre que haurien preferit que IpS-CUP no hagués posat en dubte el procés de la consulta. Tot i això, creuen que una moció de reprovació no és la millor manera de solucionar-ho.\nEl «sí» a l'Ikea i al desenvolupament del sector sud va aconseguir una àmplia victòria en la consulta del 24 de setembre, amb un 87,6% dels vots i un 21,5% de participació. Però aquella mateixa nit, IpS-CUP, que havia defensat el no, va insinuar públicament que CiU i PSC, «potser per nerviosisme o per falta de valors demòcratics elementals», havien facilitat maniobres com el repartiment de sobres i paperetes marcades amb el «sí» uns dies abans de les votacions, quan se suposava que ningú hi havia de tenir accés fins al mateix dia 24. A més, els independentistes van denunciar que un professor del PSC va convocar els estudiants a un acte pel «sí» dins del mateix educatiu i que Ikea va entrar en campanya «a través de la publicitat del PSC». Segons indiquen en la moció, dies després es va celebrar una junta extraordinària de portaveus en què Burch «es va negar en rodó a disculpar-se públicament».\nPer tot plegat, CiU i PSC portaran al ple de dilluns una moció conjunta per reprovar Burch per aquest comunicat de premsa.\nDes d'ERC, el regidor Àlex Barceló considera «un error» portar al terreny personal un tema polític. Segons indica, les declaracions van ser un comunicat d'IpS-CUP i no unes declaracions personals de Burch. El republicà considera que no es pot fer una reprovació personal cada cop que es produeixi una discrepància, i opina que aquesta no és manera de solucionar les coses. Barceló admet que haurien preferit que les acusacions d'IpS-CUP no s'haguessin produït mai, però tot i això, no comparteix la reprovació. De tota manera, confia que les dues parts siguin «prou hàbils» per resoldre la situació fora del ple i desitja que, d'aquí a dilluns, la moció es pugui arribar a retirar.


Festí golejador del PHC Sant Cugat, que es fa fort com a...\nAlba Ambrós, del PHC Sant Cugat, en la derrota de les santcugatenques davant el CP Manlleu. FOTO: Nielo Ballart\nFestí golejador del PHC Sant Cugat, que es fa fort com a local\nLes vermell-i-negres han quallat un gran partit en el qual han golejat el CP Vilanova, penúltim classificat\nper Nielo Ballart 23 de gener de 2022\nEl femení del Patí Hoquei Club Sant Cugat s'agrada i suma una victòria molt treballada davant el CP Vilanova (7 a 4), el dissabte 22 de gener, penúltim de l'OK Lliga. Les santcugatenques han sabut refer-se del 0 a 1 inicial i encadenen la seva 3a victòria com a local.\nEl partit, però, ha començat desfavorable per a les vermell-i-negres, i és que l'equip visitant ha estat el primer en colpejar. Laura Porta, des del punt de penal, i Andrea Massons han pogut capgirar l'electrònic, tanmateix les vilanovenques han tornat a igualar l'enfrontament. Abans del pas pels vestidors, però, Alba Ambrós ha posat terra per mig amb un doblet (4 a 2).\nEn la represa, Massons ha ampliat l'avantatge local, tot i que l'equip visitant no ha tirat en cap moment la tovallola i ha posat la por en el cos de les vermell-i-negres, anotant 2 gols consecutius, per deixar en un només la diferència. Tanmateix, Txell Gimeno i Andrea Massons han pogut sentenciar el partit en el tram final de la 2a part.\nAmb el triomf, l'equip se situa en la 9a posició de la classificació, tot i tenir un partit pendent. A més, les santcugatenques encadenen la seva 2a victòria consecutiva, les 2 com a locals, i es consoliden en la ZEM Rambla del Celler, sumant 10 punts dels 18 possibles. En la pròxima jornada, l'equip visitarà la pista del CP Voltregà, el dissabte 29 de gener, rival directe en la classificació i amb l'objectiu d'estrenar el seu caseller de punts com a visitant.


Les obres del vial d'accés al CRAMEA tindran un cost d'1,5 milion\nLes obres del vial d'accés al CRAMEA tindran un cost d'1,5 milions d'euros\nDesprés de molt temps encallat, aviat començaran les obres del centre residencial en altura medicoesportiu, CRAMEA, amb la construcció del vial d’accés.\nEncamp ha aprovat el projecte, que arrenca el juliol fins a l’hivern i es reprendrà quan passi la campanya d'esquí. S’ha previst una inversió d’un milió i mig d’euros, més del que s'havia pressupostat en un principi. La minoria vol que aquests diners de més estiguin ben gestionats.\nAixí ho ha esmentat el conseller de la minoria del comú d'Encamp David Ríos. "Hi ha una diferència de 300.000 euros que nosaltres hem demanat que es gestionin bé, de manera que aquests diners no acabin amb deute perquè és amb el que ens té acostumat la majoria".\nLa cònsol major d'Encamp, Laura Mas, ha destacat que aquest projecte és "molt important pel Pas de la Casa perquè consolida la destinació pel que fa als esdeveniments esportius i l'entrenament en alçada".\nParal·lelament a la construcció del vial, Mas ha esmentat que "s'està treballant tot el que són els fonaments i altres tipus de projectes constructius del mateix guanyador de la concessió".


Miramelsmots: Mare de Déu!\nLa meva mare era més de la Mare de Déu de Núria. Ho portava al nom, com tu. I tot sovint (mentre ella va poder) fèiem sortides familiars al santuari de Núria, al Ripollès per donar compliment a totes les seves promeses.\nJo ara em miro la fe amb respecte. No m'agrada el culte però respecto la serenor que transmeten alguns llocs.\n15 d’agost de 2012 a les 19:44\nPregària o poema... poema o pregària... és preciosa! :-))\n15 d’agost de 2012 a les 22:55\nM'has recordat el meu pare que no era massa de missa, però tot i això deia que la mare de Déu era la seva amiga (la del seu poble: la Mare de Déu del Sol del Pont) i a ella li parlava i li resava.\nUna bonica pregària-poema!\n15 d’agost de 2012 a les 22:58\nVíctor...no sé si està bé que ho digui jo però Núria és un nom preciós i diuen que significa llum. Els teus mots sentits m'han entelat els ulls. Gràcies per ser-hi, Víctor! Crec que hauré de fer una visita a la Mare de Déu de Núria aviadet.\nAssumpta...sí que és bonica i amorosa. Un petó i gràcies per visitar-me!\nCarme...no coneixia aquesta Mare de Déu del Sol del Pont i trobo que té un nom preciós. Un petonàs!\n16 d’agost de 2012 a les 7:49\nA veure si algun dia vens a la parròquia de Sta. Maria. Sempre va bé de sentir una veu clara en les lectures.\n17 d’agost de 2012 a les 9:28\nEsborrall...quan dius la Parròquia de Santa Maria et refereixes a la de Cardedeu? Gràcies per passar pel blog. Un petó!\n17 d’agost de 2012 a les 12:55\nAmb raó la meva filla també es diu Nuria!!!!\n23 d’agost de 2012 a les 8:53\nMaria...una bona tria de nom. Un petó, bonica!\n23 d’agost de 2012 a les 10:49


Confiança i motivació en l’equip | untochuma.com\nLa confiança arriba d’una dedicació personal a alguna cosa important i transcendent com és l’auto-coneixement. La confiança i la responsabilitat no només són externes sinó que vénen de dins. La base de la confiança és la integritat. La integritat deriva del coneixement d’un mateix, la franquesa i la maduresa. Actuar d’acord amb els propis principis i valors.\nL’auto-confiança genera autoestima. La seguretat no pot dependre de l’opinió dels altres. Davant una crítica, un té la llibertat d’escollir entre ofendre’s o no ofendre’s. Entre estímul i resposta se sent segur o no. El que fereix no és el que a un li succeeix, sinó la seva resposta al que li succeeix.\nSi no existeix auto-confiança no es pot confiar en els altres, ni es pot donar confiança. L’auto-confiança crea motivació. Quan s’exigeix i controla, es demostra una falta de confiança i de seguretat, que pot portar a desmotivar a l’equip. El resultat és el que compta, per tant, és millor donar confiança i que cadascun realitzi el treball a la seva manera. La confiança és el que més costa de recuperar. Cal complir amb el que es diu.\nSense una bona confiança no hi ha una bona relació ni comunicació.


Revista Pebrella: Almudena, la contacontes que ens encanta\nAlmudena, la contacontes que ens encanta\nHui a l'institut hem tingut el plaer d'escoltar a Almudena Francés, una contacontes que viu\na Beniatjar.Venia a presentar el llibre de contes literaris i poemes editat per l'IES, gràcies a la inestimable col·laboració de l'AMPA. L'ocasió bé s'ho mereixia.\nEns ha narrat algunes històries del propi llibre guarnint-les amb un toc d'intriga misteriosa. Les ha comentades i ha fet honor a la seua generositat regalant-nos consells interessants per a futures narracions. Posteriorment, ha contat algunes adaptacions d'històries de por d'Edgar Allan Poe, de Guy de Maupassant i d'altres. Ha sigut tot un plaer compartir relats intrigants i de desenllaç incert.\nCom que Almudena ha sigut entrevistada recentment per Marina i Irene, dues col·laboradores de la revista. Pebrella ha considerat que era bon moment per publicar el treball que hi van realitzar recentment .\n-Què et va impulsar a que triar aquest treball?\n-Doncs... és super estrany perquè jo treballava cuidant xiquets, portava el menjador i Jordi el meu company va trobar un retall de periòdic. Posava que Conselleria anava a gastar-se uns diners per a fer animació lectora que anaven a promocionar-la; aleshores em vaig començar a clavar en el món de l'animació lectora, contes, i així vaig començar a entrar. Després ja vaig estudiar literatura infantil, vaig fer teatre, em vaig estar formant.\nEn principi va començar perquè estava un poc cansada del ritme dels grups de nens i em vaig en açò. Així que un retall de diari em va portar a fer esta faena.\n-Què és el que més t'agrada de les teues actuacions?\nEl que més m'agrada és com em carregue les piles quan veig la gent a la cara, quan estic contenta, vore els xiquets al ulls, doncs em carrega, et donen moltes coses; reforça moltíssim mirar-los als ulls i em dóna molta energia, coneixements... i moltes altres coses.\n-És difícil realitzar el treball que fas, és a dir, representar per a un públic infantil?\n-Fer el treball no és difícil. A més, has de tindre formació i necessites saber molt per a poder-lo fer. Jo crec que et vas formant a poc a poc, i aleshores jo pense com contava contes fa deu anys i dic “jolines”, crec que ho faig molt millor”. Són coses que vas aprenent a poc a poc ; hi ha gent que no ho conta per a un públic, sinó a sa casa i ho fa 3000 vegades millor que jo, no?. És una cosa que pots estudiar o pots portar-ho dins...Bé, és difícil... però si tens ganes, no. Per a algú que no li agrade sí que és difícil; sembla que no, però és un poc cansat, et requereix molta energia, si no eres capaç de tornar-la a recuperar. A traves de les mirades que vos deia, doncs (sospir cap a dins) pot ser molt esgotador; a mi em reconforta molt i aleshores no em pareix complicat.\n-Recordes alguna actuació que t'agrade o t'ha fet molta gràcia i no vas a oblidar? On va ser?\n-Una actuació que no vaig a oblidar fa molt anys, igual en el 2000 o 2002, més o menys, vaig fer una actuació en el poble de Manuel; una xiqueta després de contar-li el conte d'un llop que s'havia fet mal, la xiqueta és va posar a plorar i va dir que la seva àvia tenia Betadine (risa). Això és una cosa que no oblidaré.\nTambé recorde a Castelló de Rugat que en la biblioteca vaig anar durant molts dissabtes i féiem sessions de cada lloc. Recorde una dona molt velleta que va vindre a una actuació i després de la sessió em va dir que era el conte que més li havia agradat i sempre que conte eixe conte me'n recorde d'ella; són sensacions que realment em marquen.\n-Hi ha algun conte que sols repetir en totes les actuacions perquè t'agrada molt?\n-Va a temporades. Vaig estar molts anys contant un conte que es diu “les orelles del conill” fins que ja no el vaig poder contar més. Hi ha contes que t'atrapen una vegada i estàs contant-lo, contant-lo, fins que dius “ja no puc contar-lo més, s'ha acabat”. Al cap de un temps el recuperes. Ara per exemple en tinc un que toque amb una harmònica i vaig passant les pàgines; és un llibre encunyat que no té paraules. El gaste molt, però d'ací un temps canviaré.\n-Què necessitaria una persona per a ser contacontes?\n-Ja t'he dit, per a ser contacontes hi ha gent que igual ho és i ho fa.\nPer cobrar en esta faena cal formació, no pots posar-te sense més. Cal estudiar literatura, cal saber coses sobre els xiquets, com portar un grup, saber que no pots alterar-los molt, quin és el ritme que es necessita. Tot això són coses que vas aprenent però que també es poden estudiar i anar formant-te, amb altres narradors, veient molt de teatre, anar a seminaris, anar a cursos, veient a altres et vas formant tu mateixa. Bé també fent coses de literatura, com vos deia, teatre, són coses diferents per ajudar a formar-te.\n-Sabem que coneixes el projecte de les Rondalles de la Vall i del vell. Què et sembla?\n-Bé, bé, ho vaig conèixer perqué m'ho va dir Anna, la del col·le, i aleshores corrent a l'institut a preguntar “què és això que esteu fent?”. Perqué clar, per a mi les rondalles són molt importants; si no ens les conten la gent gran es perdran. Són importants pel que diuen, com ho diuen, per la seva estructura que ajuda moltíssim a reconstruir el cervell. Contes eixes rondalles i a banda de tota la saviesa que tenen, algunes, per exemple, parlen de plantes que ni tan sols coneixia; altres de llocs perillosos, tot justament per a que la gent no hi vaja per un lloc perillós i vinga el dimoni. A banda de tot eixe coneixement les rondalles tenen un vocabulari super ric que també es pot perdre si es perd la rondalla; tenen una estructura completament oral i si eixa feina no es fa en l'institut es perdrà. Fer eixe treball tan ben fet com l'esteu fent, que s'està publicant i que forma part de tots vosaltres, és importantíssim. A mi em sembla “xapó”, el millor que podeu fer.\n-Pots explicar-nos en què consisteix la teua sessió de treball al nostre centre?\n-Me l'estic pensant un poc encara (riure), a veure... el que faré en primer lloc és contar les històries dels contes que vosaltres heu escrit per al concurs Sanchis Guarner, les hi agafaré . Després respecte a l'última sessió que faré als de 1r, dir que és una sessió pràctica ja que contaré una rondalla, no ho sé encara quina, i després faré pràctiques amb vosaltres, segons; m'han de dir encara si sou molt moguts i ho podríeu suportar eixir en public, no? Contar la rondalla de diferents maneres, entre tots s'arriba a la conclusió de quina és la millor manera per a contar-ho, quina és la millor per a vore com cal parlar i els element que intervenen. Peró ja vos he dit que contaré el que m'agrada i intentaré tocar-vos la moral. Això és molt “xulo” ja que teniu edat per a això... Això és, tocar-vos la moral és el que faré.\n-Doncs,moltes gràcies Almudena per haver-nos ajudat en aquesta entrevista i t'esperem al nostre centre per a que ens contes alguna rondalla. Ha sigut tot un plaer entrevistar aquesta gran persona.\nI el plaer de les nostres entrevistadores l'hem experimentat tota l'ESO i els PQPI en tres sessions que difícilment oblidarem.\nMarina Payà i Irene Pascual.\nEtiquetes de comentaris: contacontes almudena\nAnònim 12 de juny de 2014 a les 11:15\nEsta molt be la entrevista a Almudena, ja que san fet unes preguntes interesants.\nMa sorpres molta la primera pregunta pel fet a que es dedicaba antes de ser contacontes.\nAnònim 16 de juny de 2014 a les 12:52\nL'entrevista a Almudena ha estat molt be. Li han fet preguntes molt interesants. Quan vaig saber que Almudena havia de vindre a contar-nos contes vaig pensar quin rollo, però després la veritat que va estar prou be i a més a més interessant.\nAnònim 16 de juny de 2014 a les 13:21\nVa estar molt bé eixa activitat extraescolar, a mi em van agradar prou el contes que va contar , em varen deixar en intriga un poc i ames a mes a l'hora que estava contant-ho, es notava molt que li agradava i ho feia molt a gust.\nxavi 16 de juny de 2014 a les 13:22


Marató Atlàntica A Coruña 14/04/2019 - Corredors.cat\nMarató Atlàntica A Coruña 14/04/2019\n20 Abr 2019 21:02\t#1 per Jorfer (Associat/da)\nFENT DE LLEBRE A CRISTOVO\nMARATÓ ATLÀNTICA A CORUÑA 42\nMolts de vosaltres sabeu que sóc un català amb vuit cognoms gallecs i, per les vacances de Nadal, Setmana Santa i estiu, passo uns dies amb la meva família.\nDurant les passades vacances de Nadal, un amic de nom Cristovo del poble amb qui entreno quan estic al poble, em va dir que volia debutar a la marató de A Coruña i que li agradaria que l’acompanyes. Mirem el calendari i, coincideix amb les vacances de Setmana Santa, així que, com sóc difícil de convèncer li dic que sí, que serà un plaer fer-li de guia durant els quaranta-dos quilòmetres cent noranta-cinc metres pels carrers corunyesos.\nCristovo, té cinquanta anys i, un parell d’anys corrent però té classe i condicions. Per feina, no entrena gaire però té moltíssima il·lusió. El diumenge abans, m’informa que ha fet la VigBay (la mitja més famosa de Galícia que va de Vigo a Baiona) on fa la MMP a una setmana vista de la marató (1:28:14). Mare meva, dic, aquest és un inconscient fa tot el que no toca, entrena poquet, fa una mitja a tope una setmana abans de la marató….quina peça m’he buscat.\nEl recorregut de la marató són tres voltes de 14 kms fent-los per les dues badies d’aquesta preciosa ciutat Riazor i Orzán. (veure foto). El recorregut és pràcticament pla excepte un parell de petites pujades tendides. El problema que ens vam trobar va ser el vent en alguns trams i la calor (16/18 graus). A banda va ser campionat de Galícia de Marató i teníem jutges i catifes per tot arreu. Inscrits uns 650 i arribats 500 aproximadament.\nLa sortida és a les 8:30 i, decidim la darrera setmana anar a dormir a un hotel al costat de la sortida per a evitar matinar massa. Aquesta decisió va ser un encert i ens vam traslladar la nit del dissabte.\nL’objectiu és gaudir la marató, així que ens posem un objectiu assolible sense necessitat de patir massa (3:30). El pla de ruta és córrer entre 4:55/4:59 km per davant del globus de 3:30. Al final s’apunta Jose un debutant del C.Cerne (que vol dir centre de Galícia, club que pertany al poble de Melide al centre físic gallec aproximat).\nLa sortida és còmode, sense entrebancs i, de seguida, al quilòmetre 3 o 4 ja es forma una barqueta al meu voltant de gent coneguda i desconeguda. És una marató solitària i interessa anar en grup i, la gent ho sap. Ens trobem còmodes i anem fent quilòmetres al ritme previst. Passem la mitja en 1:43:09 amb marge suficient per a salvar les 3:30. Un cop passada la mitja, em trepitgen i em deixen sense vamba (és la segona vegada que em passa) paro, recupero la vamba i me la poso per a continuar. A poc a poc ens reagrupem i continuem.\nCristovo va amb molt bona cara, al contrari que Jose a qui, els nervis i el cap li estan fent una mala passada. A poc a poc anem quedant menys a la barqueta i, al voltant del km 30, Jose es queda i jo li dic a Cristovo que vagi fent que intento recuperar-lo. Vaig un parell de quilòmetres amb ell (5:15/5:36) i em diu que tiri que no pot. Així ho faig i m’uneixo de nou amb Cristovo i tornem a fer els parcials per sota de 5.\nEls trams de vent tapo tot el que puc i em dedico a animar. Ja falta poc i anem avançant gent. A partir del 40 Cristovo va eufòric i, sense adonar-se, va marxant a poc a poc. Jo, amb la satisfacció de veure que la feina està feta, em relaxo i gaudeixo dels darrers quilòmetres contemplant l’Obelisc, los Cantones, a Praza de Maria Pita, ...i arribem tots dos separats per trenta segons per sota de l’objectiu marcat: ell 3:27:59 (lloc 185) i jo 3:28:30 (lloc 197). Una gran abraçada ens donem un cop passada l’arribada. Cristovo té un somriure enorme a la cara i jo una alegria immensa per la feina ben feta i per l’alegria del seu èxit.\nEn un moment ens gravem la medalla de forma gratuïta (primera medalla que m’he gravat) i anem cap enrere direcció a l’hotel a veure si trobem a Jose, però no n’hi ha sort. Després ens enterem que al 33 es va retirar per rampes a les dues cames.\nAl 2016 vaig fer aquesta marató amb els meus amics Polgi, Anrol58 i amic i, casualment la vaig fer quasi amb el mateix temps (3:28:26).\nMarató totalment recomanable amb el risc de la climatologia durant la primavera i, més a Galícia.\nPenjo dues fotos: plànol del recorregut i foto de la barqueta de La Voz de Galícia.\nPropera marató: no tinc n’idea.\nPD (tinc pendent la crònica de Bcn que la tinc a mitges).\n20 Abr 2019 23:43\t#2 per jaume86 (Associat/da)\nBona crònica padrí! Algun any m'hi hauràs de portar, i ho culminem amb una bona mariscada!! Hi ha llangostes o només percebes?!?!?\n21 Abr 2019 11:37\t#3 per Jorfer (Associat/da)\njaume86 va escriure: Bona crònica padrí! Algun any m'hi hauràs de portar, i ho culminem amb una bona mariscada!! Hi ha llangostes o només percebes?!?!?\nI nècores, zamburiñas, centollas, almejas de Carril, musclos, llagostins, bueyes, ....fet\n21 Abr 2019 21:37\t#4 per JRDi69 (Associat/da)\nUna més i no pares\nJo m'apunto a la teca gallega quan digueu\n22 Abr 2019 08:23\t#5 per sandmannn (Associat/da)\nUna altra més a la saca. Que les que fas de llebre també compten eh!\n22 Abr 2019 10:27\t#6 per Jorfer (Associat/da)\nGràcies Sandmannn i Jrdi69\n22 Abr 2019 22:53\t#7 per OscarBolo75 (Associat/da)\nBona crònica jorfer.\nQuina sort va tenir el teu amic Cristovo que li fessis de llebre.\n22 Abr 2019 23:03\t#8 per tonivet (Associat/da)\nFelicitatsjorfer molt bona feina. Ara toca fer uns 10000 rapidets i a preparar-se per a la tardor!\n23 Abr 2019 09:29\t#9 per Jorfer (Associat/da)\nMoltes gràcies Òscar i Toni.\nAra a pensar en quina serà la propera.\n23 Abr 2019 10:33\t#10 per Raúl Martínez (Associat/da)\nMoltes felicitats Jorfer, una altra marató a la saca\nI aquesta gaudint i donant un cop de mà als amics\n23 Abr 2019 12:29\t#11 per Jorfer (Associat/da)\nDesitjo la millor de les sorts pel diumenge crack.\n25 Abr 2019 18:27\t#12 per Tiny (Associat/da)\nMoltes felicitats Jorfer !\nQuin gust debutar en marató amb la teva companyia!\n27 Abr 2019 07:39\t#13 per Josep80 (Associat/da)\nUna experiència molt maca, Jordi, Enhorabona!\n27 Abr 2019 20:39\t#14 per Jorfer (Associat/da)\nMoltes gràcies Josep80 i Tiny.\nVosaltres també porteu uns palmarès de somni.\n28 Abr 2019 11:35\t#15 per R61 (Associat/da)\nTeño morriña, teño saudade. Non me fagas estas cousiñas, Xurxiño querido. Non pude ir pero lendo a teu crónica , teño clarísimo que o ano que ven intentarei estar en Coruña.\nBé ara amb Català, i si algú no ho ha entés doncs google-traductor.\nJofer tal com es despren de la crónica vas poder tornar a gaudir del fet de ajudar a algú a aconseguir el seu objectiu.\nMoltes gràcies per compartir-ho amb tots, i esperant la següent...\n28 Abr 2019 18:53\t#16 per aurelian (Associat/da)\nMoltes felicitats Jorfer, una mes!! Molt bona la cronica gracies per compartir, sembla que en una marato a 3 voltes has de tirar molt de coco\n28 Abr 2019 19:40\t#17 per Jorfer (Associat/da)\nR61 Andres Dobarro no? Cando queiras xa o sabes.\nAurelian, doncs si, sobre tot la tercera volta, però vas pensant que ja és la darrera vegada que passes pel lloc i es porta millor, sobre tot, si no vas al cent per cent.


El Govern i SEO Birdlife presenten el Projecte d’Actuacions per a la Recuperació d’Espècies Silvestres fins al 2020\n7 de juny de 2018Conselleria de Medi Ambient, Agricultura i Pesca\nEl Govern i SEO Birdlife presenten el Projecte d’Actuacions per a la Recuperació d’Espècies Silvestres fins al 2020 NNota Informativa\nAsunción Ruiz ha volgut donar suport a les polítiques dutes per la Conselleria que s’han pogut veure afectades pel Govern central\nMillorar l’estat de conservació d’algunes espècies silvestres de fauna i flora de les Illes és l’objectiu conjunt entre el Servei de Protecció d’Espècies de la Conselleria de Medi Ambient, Agricultura i Pesca, juntament amb la Societat Espanyola d’Ornitologia (SEO Birdlife), a qui s’ha contractat per a executar el Projecte d’Actuacions per a la Recuperació d'Espècies Silvestres (ARES) per a dur a terme diferents plans de gestió, fins al 30 de novembre de 2020, per un import de 451.379,91 euros.\nEn aquest projecte, presentat avui dematí pel conseller Vicenç Vidal, el director general d’Espais Naturals i Biodiversitat, Miquel Mir, el cap de Protecció d’Espècies, Joan Mayol, i Asunción Ruiz i Carlota Viada, directora executiva i Secretària General de SEO, respectivament, de SEO Birdlife a les Illes, es comptarà amb diferents col·laboradors locals i voluntaris per ajudar a dur a terme els plans prevists.\nA l’acte, el conseller de Medi Ambient, Agricultura i Pesca, Vicenç Vidal, ha dit que “es tracta d’un contracte que garantirà tot el que és la conservació de diferents espècies des del punt de vista de la planificació, és a dir, des de generar el coneixement necessari per saber quins són els perills que han d’afrontar aquestes espècies o en quin estat es troben. És un pas important per tornar a recuperar tot el que van ser els plans de conservació i gestió”.\nPer la seva banda, Asunción Ruiz, directora executiva de SEO Birdlife ha expressat el seu suport públic a diferents iniciatives que s’han posat en marxa en aquesta legislatura per la Conselleria de Medi Ambient, Agricultura i Pesca, com és el Decret de posidònia, l’ampliació del Parc Nacional de Cabrera o fins i tot la que serà la nova Llei de residus. A més, Ruiz ha afegit que “ara que comença un nou govern a Madrid, espero que no es posin traves i apostin per aquestes polítiques sensibles de cara al medi ambient”.\nEntre d’altres, ARES preveu la redacció i aplicació de tres plans sobre la flora amenaçada: un sobre la flora de la serra de Tramuntana de Mallorca, un altre pla per al litoral de l’illa i un altre per a Menorca. A més, es vol donar continuïtat al Pla Font i Quer, que —recordem— treballa per a recuperar i assegurar la conservació de denou espècies de flora pitiüsa amenaçades, finançat amb 248.000 euros dels fons procedents de l’impost del turisme sostenible.\nSeguint amb la gestió de flora, també es volen protegir les orquídies catalogades com a amenaçades, concretant unes localitzacions i elaborant un cens dels efectius de cadascuna d’aquestes espècies, per tal d’identificar els factors d’amenaça i valorar-ne la necessitat de conservació in situ, és a dir, en el mateix terreny, i ex situ, en jardins botànics o bancs de llavors.\nPel que fa a la fauna, es vol prospectar, localitzar, estudiar i establir la biologia de conservació de l’Akis bremeri, l’escarabat dunar endèmic de Formentera, per assegurar la continuïtat d’aquesta espècie, una de les més escasses del món.\nHi haurà un pla per als invertebrats marins amenaçats on caldrà verificar l’estat de les poblacions, detecció i correcció de factors d’amenaça i fer un mostreig de poblacions. A més, també es programaran activitats d’educació i divulgació i implicació en la conservació d’administracions amb competències a la mar. En concret, dues de les espècies que seran objecte de feina seran la nacra i el corn o tritó.\nA part d’això, també es revisarà i actualitzarà el Llibre vermell dels vertebrats, ja que la tercera edició datava del 2005. Cal recordar que és el gran document per a establir prioritats de conservació de cara al futur, tant per al mateix Servei com per als espais naturals protegits i la Xarxa Natura 2000.\nPer altra banda, el projecte assumirà la redacció del Pla Boscà, un pla dedicat als rèptils i amfibis amenaçats arreu de les Balears que també dona suport a les tasques del Servei, per exemple, en la protecció del ferreret. També es preveu fer actuacions en poblacions de sargantanes que poden tenir problemes de conservació, sobretot en petits illots on els efectius poden ser molt dèbils. Un altre punt que també s’haurà d’executar seran diferents accions de conservació de quiròpters.\nTambé es definirà i redactarà el pla de gestió i les actuacions en rapinyaires amenaçats i en aus aquàtiques. Així, doncs, s’invertirà en actuacions com soterrar 500 metres d’estesa elèctrica a l’Albufera i senyalitzar dispositius anticolisió a esteses al Parc Natural des Trenc.\nEndemés, s’ha plantejat elaborar un document estratègic per tal de crear bones sinergies amb el sector agrícola perquè aquest es trobi implicat i beneficiat de tots aquests plans de gestió amb la redacció de tota una sèrie de mesures de caràcter agroambiental i de desenvolupament rural. SEO Birdlife també s’encarregarà de controlar els peritatges d’inspecció de parcs zoològics.\nEs farà també el disseny d’indicadors d’impactes de cabres assilvestrades a la vegetació, que ajudarà a simplificar la gestió. En aquest sentit, el cap de Protecció d’Espècies, Joan Mayol, ha explicat que “del que es tracta és saber els impactes que generen les cabres, no tant el nombre absolut, ja que pot variar molt ràpidament i obtenir-lo és complicat”. D’altra banda, Mayol ha afegit que es redactarà el pla tècnic de com mantenir la lluita contra el verí i s’ampliarà el banc de coneixements tradicionals i d’usos tradicionals de la biodiversitat.\nIMG_01 Imatge dels representants del projecte ARES ; Carlota Viada, delgada de SEO Birdlife a Balears; Miquel Mir, director general d'Espais Naturals i Biodiversitat ; Vicenç Vidal, conseller de Medi Ambient, Agricultura i Pesca; Asunción Ruiz, directora executiva de SEO Birdlife; Joan Mayol, cap de Protecció d'Espècies de la Conselleria. (2266.0 KB)\nIMG_02 Imatge durant la presentació del projecte ARES (1952.0 KB)\nIMG_03 Imatge durant la presentació del projecte ARES (2130.0 KB)\nDocument explicatiu dels plans que contempla el projecte ARES (1340.0 KB)\nTall de veu de la directora executiva de SEO Birdlife, Asunción Ruiz (581.0 KB)\nTall de veu del conseller de Medi Ambient, Agricultura i Pesca, Vicenç Vidal (546.0 KB)


Ràdio Balaguer - L'Acadèmia Internacional de Música de Solsona ha ofert aquest divendres un concert al Claustre de Sant Domènec de Balaguer.\nL'Acadèmia Internacional de Música de Solsona ha ofert aquest divendres un concert al Claustre de Sant Domènec de Balaguer.\nL'Acadèmia Internacional de Música de Solsona ha actuat avui divendres al vespre al claustre de Sant Domènec Balaguer. L'actuació forma part del Festival que l'Acadèmia duu a terme fins al 18 d'agost, a Solsona majoritàriament però també en altres municipis de la Catalunya Central i Lleida.\nA Balaguer professors de l'Acadèmia de Vents i de Cordes, reconeguts docents i instrumentistes internacionals han interpretat peces de R. STRAUSS i L.V. Beethoven. Abans de l'inici del concert el Paer en Cap de Balaguer Jordi Ignasi Vidal els ha donat la benvinguda i ha adreçar unes paraules als assistents al concert.\nDurant aquest dies Prop d’un centenar de joves talents de la música d’una vintena de nacionalitats diferents estan perfeccionant els seus coneixements de la mà d’un prestigiós claustre de professors en la divuitena edició de l’AIMS, que enguany creix amb la creació d’una orquestra simfònica com a novetat més destacada. L'orquestra interpretarà la Simfonia núm. 2 en Re major de Beethoven l'11 d’agost amb 55 músics dalt de l’escenari de la Sala Polivalent de Solsona.\nEl fet que, segons els organitzadors, es tracti d’un festival pedagògic (combina ensenyament i exhibició musical), que converteix la Catalunya Central en territori de música d’alta qualitat, i que redescobreix indrets de patrimoni arquitectònic històric com a escenaris com la catedral solsonina, la Col•legiata de Sant Vicenç de Cardona, l’església de Sant Corneli de Collbató, el claustre de Sant Domènec de Balaguer o la torre de Vallferosa, fan de l’AIMS Festival un certamen carregat de singularitats.


Per Enrique Banús; 11.08.2014\nL’aeroport de Lima està ben lluny de la ciutat. En realitat, no és a la ciutat, sinó –com diuen sempre en arribar– a la veïna “província constitucional del Callao”. Es recomana agafar un taxi d’alguna empresa coneguda; a més, si en pares un al carrer, potser no pugui anar al Callao. Perquè per entrar en aquesta municipalitat cal pagar una taxa especial. I fer un curs. I molts taxistes no ho fan i no la paguen.\nEls xofers d’aquestes empreses, en la gran majoria, són personatges silenciosos, que fan el viatge de 30, 45 o 60 minuts (depèn del moment) sense dir paraula. Alguns altres conversen –si els dónes conversa. I altres més, molt pocs en realitat, parlen i parlen i parlen.\nI mentre em va conduint a l’aeroport, m’adono de què és el fonamentalisme: un punt, tret de context i d’importància relativa, es converteix en l’únic decisiu\nAixí un dels últims. Era ben d’hora al matí; hi ha molts vols nacionals que surten a les sis del matí, o abans (al Cusco –molt de moda entre turistes– abans de les set ja ha sortit mitja dotzena d’avions), cosa que genera una congestió important en aquesta part d’un aeroport dissenyat amb generositat fa pocs anys i que ja s’ha quedat petit: entre la creixent demanda interna que genera el benestar i l’augment considerable del turisme, l’aeroport està esperant una ampliació que no acaba d’arribar.\nDoncs bé, el bo del taxista va començar una conversa immediatament. Tal com el vaig saludar, de seguida va detectar que tenia com a passatger a un ciutadà espanyol (l’accent ens delata, amics) i va iniciar una indagació sobre la noblesa; els comtes concretament. Que si tenien alguna funció de govern, responsabilitat sobre determinades àrees. I d’aquí als reis i a la monarquia. En tenia curiositat, res més. Cap teoria republicana, cap crítica. Però com que a Espanya era l’únic país on quedaven reis…\nComenço amb una llarga llista. I en arribar a Tailàndia i quan esmento que al Japó hi ha un emperador, després d’un breu excurs sobre aquesta figura, canvia de tema i em pregunta si sóc catòlic. Entrem en una conversa en què demostra certs coneixements bíblics. No sé molt bé cap a on va, al cap i a la fi no són ni les cinc del matí, condueix sense grans rapideses i em vaig posant nerviós, també perquè en lloc d’enfilar la carretera de la platja, que és la més ràpida, es fica per l’Avinguda de la Marina, deserta a aquelles hores, però amb molts semàfors.\nTot i això, li aguanto el tipus quan inquireix sobre l’única Església veritable i es llança a una exegesi de Mateu 16, 18 que sembla corroborar les tesis catòliques sobre el primat de Pere i la successió apostòlica. Però canvia totalment quan em diu que ell era molt crèdul fins que es va adonar que l’Església Catòlica no compleix els manaments de Déu.\nSospito que em vindrà amb algun tòpic sobre les riqueses de l’Església o sobre sacerdots indignes, i les meves ganes de continuar conversant van arribant a uns límits marcats pel sopor i la lentitud amb què avança cap a l’aeroport. Però no: em diu que l’Església Catòlica està incomplint el quart manament, perquè no celebra el Dia del Senyor en dissabte, com està manat, sinó que es va passar al diumenge per no sé quines raons que tenen a veure amb Constantí. I ja no hi ha més tema: oblidat ha quedat Mateu 16, 18, oblidada la successió apostòlica, només un punt compte: no es compleix la llei de Déu, que va ordenar santificar el dissabte, últim dia de la setmana i no el diumenge, primer dia .\nQue el canvi tingui a veure amb la Nova Aliança i amb què la Resurrecció va ser el diumenge, això tampoc compte.\nI mentre l’amable (i lent) taxista em va conduint a l’aeroport, m’adono de què és el fonamentalisme: un punt, tret de context i d’importància relativa, es converteix en l’únic decisiu. Qui no comparteix aquest punt està en l’error total i global. El meu taxista ja no para: va llançat (en la locució verbal, que no en la conducció) i el meu sopor em va dominant, perquè el diàleg no és possible: en un monòleg in crescendo ja només intenta convèncer-me (o aclaparar-me) i només hi ha aquest punt, defensat amb molta força: “a mi ningú em convencerà, perquè ho he estudiat molt”.\nI quan una i altra vegada repeteix que aquest és el “quart manament”, m’omple una profunda tristesa i ja només espero que arribem a temps a l’aeroport.\nQuan al final ja em diu que ha deixat de ser catòlic i s’ha passat a l’única Església veritable, l’única que celebra dissabte, ja no em sorprèn, sinó que em fa pena. I ara, quan llegeixo dels fonamentalistes i dels estralls que estan causant, em recordo del meu taxista profundament convençut en què ell, i només ell, havia descobert la veritat… mentre confonia els manaments.\nLes claus de l’èxit de l’emprenedor


dos poals de sabó: De l'ofici exclusiu d'escriure\nDe l'ofici exclusiu d'escriure\nEl desig que tenen els escriptors, bona part dels escriptors (i ací m'inclouré jo), és poder viure de l'escriptura, és a dir, que el nostre ofici fóra el d'escriptor sense haver de necessitar una altra faena més segura i no haver de dependre d'aquesta altra per a guanyar-nos els doblers. Certament, seria açò una faena digna i feliç. Tanmateix cal tindre present un esment: també hi ha entre alguns escriptors (i ací podria incloure'm jo) el pensament de dedicar-se únicament i exclusivament a escriure, sense el destorb i el desfici que implica anar a presentacions avorrides, viatges, etc. que, fet i fet, són un temps perdut i preciós que desdediquem a l'escriptura: la idea és escriure i punt.\nDoncs bé, després de pensar-ho durant molt de temps, arribe a la conclusió que aquesta manera d'actuar no és la d'una persona que vol guanyar-se la vida com a escriptor, sinó que és un còmode, en el sentit tirant a negatiu de la paraula. El tocat és que podria resultar un poc tocapilotes i potser no vaig tan errat si hom considerara massa burgés (en el sentit negatiu de la paraula) eixe escriptor que voldria tancar-se només a escriure i deixar-ho tot en mans d'altri: talment eixe empresari que delega tota la faena en el treballador i ell viu de ser això, amo.\nSi algú vol ser escriptor de veres, fer de la seua vida l'escriptura, que aquest ofici li done els diners que l'han de mantenir ha de fer-se la idea que s'ha convertit en empresari, en amo i que això significa deures, tal com qualsevol petit empresari que mamprén un negoci. Si algú d'aquests vol triomfar (guanyar-se la vida) no té més remei que menejar-se i treballar (i no només fer faena): a més a més d'escriure caldrà fer-se visible a la societat, pagar-se una publicitat, mostrar-se en les xarxes, tocar portes, llogar un gestor o assessor, guanyar-se els clients (lectors) en definitiva.\nArrere romanen els temps estètics de l'escriptor que es dedicava a l'obra i de cap manera res de prosaic l'havia de destorbar del quefer d'escriure. Ara és menester eixir al món i guanyar-se els lectors, tal com fan els empresaris, els emprenedors, que volen sobreviure de llur negoci. En el meu cas, tinc clar que no viure mai de ço que escric i, doncs, potser seré un escriptor de temps lliure. És per això que valoraré molt positivament eixa persona que s'hi vulga dedicar que hi esmerce les energies i les ganes i demostre que s'ha guanyat el bon succés. Això sí, només com empresari exemplar, que tothom sap que hi han trepes que fins i tot en l'escriptura s'aprofiten de la situació i munten la xarxa pròpia de nepotismes i mantràfules.\nPublicat per dospoals a 19:08


LILULAMASK Rosa pal.1 – lilula\nInici › ❣Mascaretes❣ › LILULAMASK Rosa pal.1\nLILULAMASK Rosa pal.1\nLes Lilulamask són més que una mascareta, són una actitud envers els nous temps que corren. Amb dissenys acolorits, suaus o llisos diem al món que ens protegim, però amb actitud. Les mascaretes també són senyal de respecte, ja que portant-la jo, et protegeixo a tu i així tots ens cuidem. A més a més, donem un 1€ de cada mascareta venuda al projecte d’investigació #joemcorono aportant el nostre granet de sorra.\nLa tela interior és grisa de cotó 100% .


Evan Peters (actor) Wiki, biografia, edat, alçada, pes, xicota, valor net, fets\nEvan Peters és un actor nord-americà i influencer a les xarxes socials. Va promocionar el protagonisme pels seus múltiples papers a la sèrie d'antologia FX American Horror Story, Stan Bowes a la primera temporada del drama FX Pose i el seu paper com el mutant Quicksilver a les pel·lícules de superherois X-Men: Days of Future Past (2014). ), X-Men: Apocalypse (2016) i Dark Phoenix (2019). Sintonitza la biografia i explora més sobre la Viquipèdia d'Evan Peters, la biografia, l'edat, l'alçada, el pes, la núvia, el valor net, la família, la carrera i molts més fets sobre ell!\nAlçada i pes d'Evan Peters\nQuina alçada té Evan Peters? És un noi alt i guapo. Actualment, s'estima que l'alçada d'Evan Peters és de 5 peus i 9 polzades. Així mateix, ha mantingut un cos musculós amb un pes corporal mitjà de 67 Kg. Té els ulls marrons foscos i el seu cabell és ros.\nL'edat d'Evan Peters\nQuants anys té Evan Peters? Va néixer el 20 de gener de 1987 a St. Louis, MO. Té 34 anys. Té la nacionalitat nord-americana i pertany a una ètnia mixta.\nLlegiu també: Brady Noon (actor) Wiki, biografia, edat, alçada, pes, família, carrera, valor net, fets\nViqui Evan Peters\nNom real Evan Peters\nAniversari 20 de gener de 1987\nLloc de naixement St. Louis, MO\nPes aprox. 67 kg (134 lliures)\nNúvia d'Evan Peters\nQui és la xicota d'Evan Peters? Segons fonts, l'any 2014 es va comprometre amb l'actriu Emma Roberts. Es van separar breument abans de reprendre el seu compromís a finals del 2016. El 2019, es van separar una vegada més. Va sortir amb Halsey des de finals del 2019 fins al 2020.\nEl valor net d'Evan Peters\nQuant és el valor net d'Evan Peters? Va ser escollit pel productor Michael Picchiottino per al paper d'Adam Sheppard a la pel·lícula Clipping Adam. El seu patrimoni net s'estima en més de 3 milions de dòlars (USD).\nEvan Peters va néixer a St. Louis, Missouri.\nVa créixer al suburbi de Ballwin, Evan Peters és fill de Julie i Phil Peters.\nEl seu pare és vicepresident d'administració de la Fundació Charles Stewart Mott.\nPeters es va criar en una família catòlica romana i va assistir a una escola primària catòlica.\nTé un germà, Andrew, i una germanastra paterna, Michelle.\nEl 2001, Peters es va traslladar amb la seva família a Grand Blanc, Michigan, on va dedicar-se al modelatge i va prendre classes d'actuació local.\nVa assistir a la Grand Blanc Community High School, abans de traslladar-se a Los Angeles als 15 anys amb la seva mare per seguir la seva carrera com a actor.\nVa assistir a l'escola secundària de Burbank com a estudiant de segon, però més tard va començar les classes d'educació a casa.\nTé un immens fan que hi segueix.\nLlegiu també: Rudy Pankow (actor) Wiki, biografia, edat, alçada, pes, núvia, valor net, família, carrera, fets


Coming on Exchange? – AECS\nHome » Coming on Exchange?\nMANIFEST PER LA VAGA CLIMÀTICA INTERNACIONAL - 15 DE MARÇ 🌏\n📢 El canvi climàtic s’ha catalogat com la major amenaça a la salut global del segle XXI. Es moren 40.000 persones cada any per la contaminació atmosfèrica i s’estima que entre 2030 i 2050 hi haurà unes 250.000 morts anuals a causa del canvi climàtic. Aquest actua com un catalitzador dels problemes d’avui de la salut global i en multiplica la seva força.\n🔗 Pots llegir el nostre manifest complet a aecs.org/vaga-pel-clima-15-marc/ ... See MoreSee Less\nS'acosta l'Assemblea General d'abril! Us compartim quins són els càrrecs vacants per al període abril-octubre 2019. Si en voleu més informació consulteu la web a www.aecs.org/colabora/ i no dubteu de contactar amb nosaltres i podreu parlar amb les persones que s'han encarregat de les tasques que us interessen en el passat, sense cap compromís!\nTeniu fins el 29 de març per presentar candidatures.\nGràcies per fer AECS amb nosaltres! ... See MoreSee Less\nCol·labora-hi! – AECS\nARA SÍ! \nJa tenim disponible la nova web de l’AECS! ✨\n- Renovada, amb un nou disseny\n- Funcional, amb una nova organització\n- Actualitzada, amb tota la informació necessària per estar al dia de totes les oportunitats i novetats.\nwww.aecs.org ... See MoreSee Less\nDes de l'AECS creiem en una formació i transformació feministes. Demà no farem cap publicació, doncs traslladem la vaga a les xarxes socials. Sortirem al carrer a la vaga feminista! Us deixem el manifest, fruit de la nostra reflexió sobre aquest dia. Fes xarxa i seguim treballant i cuidant-nos juntes!\nUneix-te a les mobilitzacions de la teva ciutat o barri. caminem juntes cap a la igualtat! ... See MoreSee Less\nAECS - L'Associació d'Estudiants de Ciències de la Salut ha actualitzat la seva foto de portada.\n#TufasAECS ... See MoreSee Less\nFacultat de Medicina i Ciències de la Salut@URVmedicina·\n🌟L'@AECScatalonia porta l'Hospital Ossets de Peluix a l'escola Cavaller Arnau de Riudoms.\n🐻Perdre la por a la "bata blanca" i aprendre estils de vida saludable en son alguns dels objectius.\nReus ha fet a la Plaça del Mercadal una jornada quant a reanimació cardiopulmonar https://t.co/HMXmYsGY3z\n📢 L'@AECScatalonia busca famílies d'acollida per estudiants de ciències de la salut que participen en el programa d’intercanvis d’IFMSA ‼\n🔗 Pots llegir el nostre manifest complet a https://t.co/zPhPI8VtNn\n@GretaThunberg @GCHAlliance @IFMSA #ClimateStrike #15MClimatico #FridaysForFuture\nAvui canvien la seva bata escolar per un pijama de cirurgià. Tenen només 5 anys, però ja s’han ficat a la pell dels professionals sanitaris, tot plegat per perdre la por d’anar al metge https://t.co/HUvoeHRuTZ


Goethe-Institut | Aurea Social\n15 maig 2015 12 setembre 2015 joancabot\nEsdevenimentsenxarxament, goethe, visites\n¿Quant val la vida?\nEns recorda el Goethe-Institut de Barcelona que el terme BON VIURE té el seu orígen a les cultures indígenes dels Andes americans. Es refereix a un concepte alternatiu de desenvolupament oposat a les nocions contemporànies de progrés capitalista i benestar, i als models de desenvolupament imperants. Davant la crisi econòmica en curs i els desastres medioambientals, cada cop més gent a a nivell mundial es planteja altres tipus de vida més enllà de la producció capitalista, de l’explotació dels medis naturals i que no estigui orientada a la consecució de la riquesa material: la distribució equitativa dels recursos naturals i dels béns públics.\nAquest concepte, integrat des dels inicis a la filosofia de la Cooperativa Integral Catalana, és el que ens ha unit al Goethe-Institut de Barcelona en la seva presentació d’iniciatives i projectes ciutadans d’Hamburg i Barcelona.\nD’Hamburg vindran representants de Fux-eg i de PlanBude a Barcelona per intercanviar les seves experiències amb projectes locals i per informar durant aquest acte de les seves formes de producció i de vida.\nL’escriptor independent Raul Zelik, de qui s’ha pres el títol del programa, donarà una conferència sobre el concepte de BON VIURE, entre d’altres, establint un pont entre l’orígen del concepte indígena i el context europeu.\nEl programa sobre el BON VIURE s’obrirà amb el taller TAF! (taller d’acció fotogràfica), que a partir de la pregunta ¿Quant val la vida? s’ocuparà d’establir una conexió directa amb els actuals problemes sociopolítics de la ciutat de Barcelona. L’objectiu del taller és produir una zona de visibilitat a la ciutat pel tema desenvolupat en una pràctica col·lectiva.\nPer a que poguem gaudir de tot això encara queden algunes setmanes, doncs es realitza a mitjans de juny. El que bé volem ja és compartir amb vosaltres l’alegria d’haver estat convidades a participar-hi amb d’altres col·lectius d’aquí. Us seguirem informant quan sapiguem més.\n¡5º Aniversario de la CIC!


Bons resultats dels atletes i orientadors del CET - Centre Excursionista Taradell\nInici » Bons resultats dels atletes i orientadors del CET\nMarc Masramon Ballus, del CET, va participar a la cursa CCC® integrada dins de les proves de la UTMB® Mont-Blanc 2021. La CCC® és una cursa que transcórrer pel massís del Mont-Blanc amb un recorregut de 101 quilòmetres i un desnivell positiu de 6.100 metres.\nEn aquesta edició van finalitzar la cursa 1.578 corredors dels 2.011 inscrits. Marc Masramon va ser un dels finalistes i va travessar la meta en una posició destacada; es va classificar en el lloc 31 del homes màsters 1 (V1H) i en el lloc 145 de la general, amb un temps de 15 hores 20 minuts i 20 segons.\nEl diumenge 5 de setembre, Oriol Pujol Sola, jove atleta del CET, va participar a la segona cursa del Circuit Català d’Escoles Trail 2021, la Up Xic Kids celebrada a Sant Hipòlit de Voltregà. En aquest cursa novament va classificar-se en segona posició de la categoria benjamins a només 2 segons del primer, com en la primera cursa celebrada a Alp el passat mes d’agost (→).\nPer altra banda, l’equip d’orientadors format per Meritxell Freixas i Marc Ballabriga es va classificar en primera posició d’equips mixtes, i també de la classificació absoluta, a la Rogaine de Sarrià de Ter celebrada el diumenge dia 12 de setembre.